Kroz ove upute ćemo naučiti kako koristiti naredbe za definiranje strukture baze (create, alter, drop) te kako koristiti naredbe za manipulaciju podatcima (select, insert, update, delete).

Korištenjem MySQL-a u sljedećem primjeru izraditi će se baza podataka skola, koja sadrži dvije tablice. Prva tablica se sastoji od popisa razrednika, dok druga sadrži popis njihovih učenika.

Započinje se s izradom baze tako što se koristi naredba create database skola; . Svaku naredbu koju zadamo je potrebno izvesti nakon ispisivanja, a to je moguće klikom na gumb Execute ili Ctrl+Enter na tipkovnici, ovo se u uputama neće posebno napominjati nakon svake naredbe.

Slika 1. - Primjer kreiranja baze

Zatim se potrebno pozicionirati na bazu, a to ćemo učiniti pomoću naredbe use skola;.

Slika 2. - Primjer pozicioniranja na bazu pomoću naredbe USE

Ukoliko imamo potrebu za mijenjanjem svojstava unutar baze podataka koristiti ćemo naredbu ALTER. U primjeru koji slijedi mijenjamo kodiranje na bazi skola, a kasnije ćemo pomoću naredbe ALTER povezivati tablice, odnosno dodati vanjski ključ.

Slika 3. - Primjer korištenja ALTER naredbe

Prije nego što počnemo s izradom tablica važno je poznavati koje sve tipove podataka možemo koristiti za upisivanje u MySQL-u, stoga se prisjetite tipova podataka iz predhodne lekcije.

Slika 4. - Tipovi podataka

Idući korak je kreiranje tablice razrednici, to ćemo učiniti na sljedeći način:

Slika 5. - Primjer izrade tablice razrednici

Sifra je brojčani tip podataka i primarni ključ, njezin unos je obavezan. Ime, prezime i zanimanje su znakovni tipovi podataka do 50 znakova, a ime i prezime također zahtijevaju obvezan unos podataka. Da bi vidjeli kako naša tablica sada izgleda koristiti ćemo naredbu select * from razrednici;.

Slika 6. - Primjer naredbe SELECT

Izraditi ćemo još jednu tablicu s popisom učenika. Postupak je jednak kao i u prethodnom primjeru. Pomoću naredbe ALTER dodali smo vanjski ključ u tablicu ucenici koji povezuje kolonu razrednik iz tablice ucenici s kolonom sifra iz tablice razrednici.

Slika 7. - Primjer kreiranja tablice ucenici i dodavanje vanjskog kljuca

U tablici ucenici sifra je također brojčani tip podataka, primarni ključ te zahtjeva obvezan unos. Ime i prezime su znakovni tipovi podataka s obveznim unosom, a stupac razrednik je brojčani tip podataka i strani ključ koji povezuje stupac razrednik iz tablice ucenici i stupac sifra iz tablice razrednici.

Sada kada smo kreirali tablice, potrebno je unijeti podatke u njih. To ćemo učiniti pomoću naredbe INSERT. Uz riječ insert obavezno se veže izraz into, zatim se u prvom popisu (zagrade nakon imena tablice) navode kolone koje unosimo. U drugom popisu (zagrade nakon ključne riječi values) navodimo vrijednosti koje odgovaraju redoslijedu kolona u prvom popisu. Kolone za unos i podaci se odvajaju zarezom, a podaci tekstualnog tipa se pišu unutar jednostrukih navodnika. Svaka kolona ima zasebna svojstva i ne mora nužno biti samo tekstualna ili brojčana. Na Slici 8. dodali smo podatke unutar tablice razrednici.

Slika 8. - Primjer INSERT naredbe

Naredbu ponavljamo onoliko puta koliko podataka želimo unijeti, a mijenjamo samo podatke koje unosimo.

Slika 9. - Primjer unošenja INSERT naredbi

Na sljedećoj slici je prikazano kako naše tablice sada izgledaju.

Slika 10. - Primjeri tablica nakon INSERT naredbi

UPDATE naredba se koristi za ažuriranje, kao što i sama riječ govori, podataka u tablici odnosno kako bi ažurirali postojeće podatke iz tablice. Kako bi update naredba bila uspješno izvršena vrlo je bitno navesti update naredbu zatim naziv tablice u kojoj želimo ažurirati podatke, a zatim navesti set klauzulu jer upravo pomoću nje korisnik određuje koji podatak želi postaviti u polje.

U sljedećem primjeru ažuriraju se podatci iz obje tablice:

Prva naredba govori da se u tablici ucenici postavi razrednik pod brojem tri u redak gdje je sifra 1.

Druga naredba govori da se u tablici ucenici postavi prezime Goranin u redak gdje je sifra 3.

Treća naredba govori da se u tablici razrednici postavi zanimanje građevinar gdje je sifra 4.

Slika 11. - Primjer korištenja UPDATE naredbe

Ovako sada izgledaju naše tablice.

Slika 12. - Primjeri tablica nakon UPDATE naredbe

Ukoliko želimo izbrisati određeni red iz tablice koristiti ćemo naredbu DELETE. U ovom primjeru obrisati ćemo redak iz tablice razrednici gdje je sifra 2.

Slika 13. - Primjer naredbe DELETE

Da bi obrisali cijelu tablicu ili bazu (i redove i stupce) koristimo naredbu DROP. Na slici je prikazan primjer brisanja baze skola.

Slika 14. - Primjer naredbe DROP

Sada baza skola više ne postoji.

Slika 15. - Primjer greške prilikom naredbe USE na nepostojeću bazu

Kroz ove upute upoznali smo se s izradom jednostavne baza podataka koja je nastala korištenjem osnovnih naredbi za definiranje strukture i manipulaciju podatcima pomoću MySQL-a. MySQL je uvelike olakšao i popularizirao korištenje baza podataka te omogućio i običnim korisnicima, s malim predznanjem uspješno stvaranje web aplikacija i web stranica koje trebaju pristup bazi podataka.